laion/Wikipedia-Exotic huggingface dataset:
טודרוס ורשבסקי

טודרוס ורשבסקי (נולד 14 באוקטובר 1876, כ"ו בתשרי ה'תרל"ז ー נפטר 28 באפריל 1940, כ' בניסן ה'ת"ש) היה מוכתר העדה האשכנזית בירושלים. מחלוצי ענף המלונאות בירושלים. בעלים של מלון "תל אביב" ומלון "פלטין" וכן היה בין האישים שרכשו את הקרקעות למען בניינה של שכונת גאולה, והיה בין מייסדי השכונה. ורשבסקי נולד וגדל בירושלים, בנו של רבי אלתר שמואל מרדכי ורשבסקי שהיה שמש בברדיטשוב, שהיה המוכתר של עדת האשכנזים בירושלים כחמישים שנה. אמו אסתר פריידל הייתה בת הרב יצחק גליקין. נישא לשיינה רחל (יפה) בת מרדכי זילברמן ("קירשנר"). ורשבסקי התמנה למוכתר העדה האשכנזית בירושלים. הוא ניצל את מעמדו וקשריו אצל אנשי השלטון העות'ומאני, ובין השאר פעל לסלילת הרחובות בירושלים. בשנות מלחמת העולם הראשונה הגיש עזרה רבה ליהודי ירושלים. בשנת 1917 חכר ורשבסקי את חאן באב אל ואד שבשער הגיא ממשפחת כותנא המוסלמית. הוא הפעיל את החאן כמלון דרכים לעולים לירושלים ועבר להתגורר עם משפחתו במתחם של החאן. בעקבות מאורעות תרפ"א נטשה משפחת ורשבסקי את החאן ושבה לירושלים. לאחר שובו לירושלים ייסד ורשבסקי את מלון "ורשבסקי" ברחוב סנט פול (לימים רחוב שבטי ישראל). בעקבות זהות השמות של מלון זה ומלון "ורשבסקי" שבבעלות המלונאי יעקב יוסף הרלינג, פרסם הרלינג מודעת הבהרה בעיתונות ובה הודיע כי אין לו קשר למלון ורשבסקי האחר. כעבור זמן שינה הרלינג את שמו של בית המלון שלו ל"ורשבסקי-הרלינג". בשנת 1926 שכר ורשבסקי את בית הדירות ברחוב יפו 44 ממשפחת קוקיא והפך אותו לבית מלון תל אביב. ב-1936 היה בעליו של מלון "פלטין". בשנות העשרים היה בין גואלי אדמות שנלר, והיה בין מייסדי שכונת גאולה שנבנתה על אדמות אלה. כמו כן סייע בגאולת אדמות בירושלים ובבניית שכונות חדשות, ובהן שכונת רוממה. נפטר בירושלים בשנת 1940. בנו, שאול, המשיך בעסקי המלונאות. הוא ניהל את מלון תל אביב וכן את בית המלון "אטלנטיק" שברחוב בן-יהודה פינת בן הלל. המלון פוצץ בפיצוץ מכונית התופת ב-22 בפברואר 1948. נשא לאשה את שיינה רחל-יפה ורשבסקי (לבית זילברמן, בת ר' מרדכי זליברמן הנודע בשם "קירשנר"). אחיו ואחיותיו; אברהם קלמן ורשבסקי (1882-1946) איטה (מוטי) ביילה גליק (לבית ורשבסקי) (1866-1937) יצחק ורשבסקי (1868-1890) רייזל רבקה טרכטנברג (לבית ורשבסקי) חיה (חייקה) יצחק (לבית ורשבסקי) (1880 - נפטרה 1950) ילדיו 6: יצחק אירוינג ורשבסקי (היגר לאמריקה). ישראל ורשבסקי (נשאר בירושלים). שאול ורשבסקי (בעל מלון "פלטין" בירושלים). מוריס משה ורשבסקי (היגר לאוסטרליה). אברהם ורשבסקי (נשאר בירושלים). מרדכי ורשבסקי (נשאר בירושלים). דוד תדהר (עורך), "טודרוס ורשבסקי", באנציקלופדיה לחלוצי הישוב ובוניו, כרך ג (1949), עמ' 1525 ב. בן-אהרן, על חומותיך ירושלים - טודרוס ורשבסקי ז"ל, המשקיף, 29 במאי 1940 לרגלי עונת קיץ [...] נשף רקודים גדול, 1930 - כרזה על נשף במלון "תל אביב ורשבסקי" מתוך אתר החינוך של הספרייה הלאומית מודעה למשלמי הכפר, החרות, 13 ביוני 1916 הקרואים, החרות, 24 באוגוסט 1916 ירושלים, דואר היום, 16 בדצמבר 1934 טודרוס ורשבסקי ז"ל, המשקיף, 30 באפריל 1940 כרטיס נפטר: טודרוס ורשבסקי היסטוריה המלונאית 1900 - 1948 עו"ד שבתי זכריה, זכרונות משכונת "גאולה" בירושלים - מייסדיה ותושביה, באתר רחובות העיר ימלאו (ע"ר) ידיעות יום'יום בבירתנו - ר' אלתר ורשבסקי ע"ה, דואר היום, 26 באוקטובר 1928 סיור ברחוב יפו – מבניין ג'נרלי לצומת האיקסים, בניין "מלון רון" – יפו 44 רחוב יפו 44 מלון תל אביב – רון, באתר מלון בכל מקום מלון פלטין
אגם אופאבין

אגם אופאבין (באנגלית: Opabin Lake) הוא אגם הממוקם בגובה של 2,277 מטרים מעל פני הים בהרי הרוקי הקנדיים בפארק הלאומי יוהו ליד העיר פילד, בפרובינציית קולומביה הבריטית בקנדה. לאגם אופאבין ניתן להגיע באמצעות שני שבילי טיפוס: שביל אופאבין המזרחי, ושביל אופאבין המערבי, היוצרים יחד מסלול מעגלי שאורכו 6 קילומטרים, המתחיל ומסתיים באגם אוהרה. שני השבילים עולים 250 מטרים, מגובהו של אגם אוהרה לאגם אופאבין. העלייה בשביל המזרחי מתונה, והיא עוברת לצד פלג המוזן במי קרחונים. השביל המערבי תלול יותר, וממנו ניתן לראות את אגם מרי ואת אגם אוהייר. שביל נוסף מקשר את שביל אופאבין המזרחי עם אגם אואסה. אגם אופאבין הוא האתר המרכזי במישור אופאבין. המישור הוא עמק המצוי דרומית מזרחית לאגם אוהרה. את הרמה חוצים שבילים ונחלים רבים ובו אגמים קטנים רבים. בעמק מצויים בעלי חיים רבים ובהם: מרמיטות, פיקות, סמורים, סנאיי קרקע, וגרגרנים. מדיה וקבצים בנושא אגם אופאבין בוויקישיתוף גובה אתר באתר daftlogic.com אגם אוהרה, באתר פארקי קנדה מפת השבילים החוצים את מישור אופאבין Opabin תיאור שבילי אופאבין באתר פארקי קנדה (אתר רשמי) 2014-09-18 וידאו של גרגרן במישור אופאבין
אוולינה

אוולינה מאריה טאמנלאאקסו (בפינית: Eveliina Maria Tammenlaakso; נולדה ב-27 במאי 1995), הידועה בשם הבמה אוולינה (Evelina), היא זמרת פופ ממוצא פיני. היא פרצה לתודעה כאשר הוציאה את "Honey", שהצליח לכבוש את פסגת המצעד הרשמי של פינלנד, ולהפוך לוויראלי ביוטיוב. השיר נכלל באלבום הבכורה שלה 24K ויצא משם כסינגל השני. אוולינה נולדה כאוולינה טמנלאקסו. היא החלה את הקריירה המוזיקלית שלה עוד בשנת 2011, כמתחרה רשמית ב-The Voice פינלנד, כשהמנטור שלה היה הזמר הפיני אלסטינן. היא הודחה מהתוכנית בשלב ההופעות החיות. בשנת 2015 חתמה על חוזה הקלטות עם חברת אם-אייזי מיוזיק, והוציאה תחת חסותה את אלבום הבכורה שלה 24K. באותו זמן הוציאה אוולינה גם את סינגל הבכורה שלה: "Rakkaudesta lajiin" / "Vuoristorataa". היא פרצה לתודעה הארצית והעולמית עם שירה "Honey", שהצליח לכבוש את פסגת המצעד הפיני הרשמי, שם הפך גם ללהיט. לאחר מכן הוציאה את "Sireenit", שהצליח לשחזר את הצלחתו של הסינגל הקודם והצליח לכבוש גם כן את פסגת המצעד הפיני הרשמי, והיה לשני של אוולינה שעשה זאת. באמצע 2016, הוציאה את "Sushi" בשיתוף JVG, שהצליח בשיאו להגיע למקום השלישי באותו מצעד, ללא ווידאו קליפ. באותו זמן הוציאה את "Ei filtterii", שזכה להצלחה רבה בפינלנד גם כן, כאשר בשיאו הגיע למקום השני. לבסוף, הוציאה אוולינה את הסינגל האחרון מתוך אלבום הבכורה שלה, "Fuulaa". לסינגל יצא ווידאו קליפ נלווה, שזכה להצלחה מתונה ביוטיוב. בשיאו, הצליח הסינגל להגיע למקום ה-16 במצעד הפיני. באמצע 2017 ו-2018, הוציאה אוולינה את "Kylmii Väreitä" ,"Tornado" ,"Katri Helena", "Sun Vika" ו-"Vielä kerran" שלא נכללו באלבום הבכורה שלה, אלא באלבומה השני, SOS, שיצא בסוף פברואר 2019. "Kylmii väreitä" נכנס למקום השני במצעד הפיני והפך לשישי של אוולינה שנכנס לחמישייה הפותחת, ואילו "Tornado" הגיע בשיאו למקום השלישי, והפך לשביעי של אוולינה שנכנס לחמישייה הפותחת במצעד זה. מאוחר יותר, השתתפה אוולינה בתוכנית הטלוויזיה הפינית "Vain elämää kausi 9", שם הקליטה את שלושת השירים "F-F-F-Falling", "Leijonakuningas" ו-"Asfalttiviidakko" מחדש. כל השלושה נכנסו למצעד הפיני הרשמי שם זכו להצלחה נאה. ערך מורחב – דיסקוגרפיה של אוולינה 2016: 24K 2019: SOS 2020: III 2023: Pehmee מדיה וקבצים בנושא אוולינה בוויקישיתוף אתר האינטרנט הרשמי של אוולינה (בפינית) אוולינה, ברשת החברתית פייסבוק אוולינה, ברשת החברתית אקס (טוויטר) אוולינה, ברשת החברתית אינסטגרם אוולינה, סרטונים בערוץ היוטיוב אוולינה, במסד הנתונים הקולנועיים IMDb (באנגלית) אוולינה, באתר אפל מיוזיק (באנגלית) אוולינה, באתר ספוטיפיי אוולינה, באתר Last.fm (באנגלית) אוולינה, באתר AllMusic (באנגלית) אוולינה, באתר MusicBrainz (באנגלית) אוולינה, באתר דיזר אוולינה, באתר Yandex.Music (ברוסית) אוולינה, באתר Discogs (באנגלית) אוולינה, באתר Songkick (באנגלית) אוולינה, באתר Genius אוולינה, באתר SecondHandSongs אוולינה, באתר טיידל (באנגלית) YleX | yle.fi, yle.fi Fono.fi - Äänitetietokanta, www.fono.fi Musiikkituottajat - Tilastot - Suomen virallinen lista - Artistit, ifpi.fi (בפינית) Universal Music Finland, Universal Music Finland (בפינית) (ארכיון) Evelina - Fuulaa ft. Julma H, YouTube Finland Top 20, Top40-Charts.com Evelina - Tornado, Top40-Charts.com Musiikkituottajat - Tilastot - Suomen virallinen lista - Singlet, ifpi.fi (בפינית) Musiikkituottajat - Tilastot - Suomen virallinen lista - Singlet, ifpi.fi (בפינית) Musiikkituottajat - Tilastot - Suomen virallinen lista - Singlet, ifpi.fi (בפינית)
יונת ענק

יונת ענק (שם מדעי: Columba palumbus; באנגלית היא מכונה "יונת עצים" אך שם זה מוכר למין Columba oenas) היא מין ממשפחת היוניים, החיה באירופה ובמערב אסיה ובצפון אפריקה. היא מזכירה במראה את יונת הסלע. זוהי היונה הגדולה ביותר החיה בישראל. יונה זו קיבלה את שמה עקב זוג הכתמים הלבנים בצדי צווארה, שניתן לדמותם לתכשיט או ענק. אורכה של יונה זו 38–44 ס"מ, מוטת כנפיה 68-80 ס"מ ומשקלה 300–615 גרם בממוצע. היא בעלת נוצות אפורות-ורודות עם ראש כחול, מקור ורוד עם בליטה לבנה מעליו ושני כתמים לבנים גדולים משני צדי הצוואר. על העורף פסים שחורים-ירוקים אנכיים והעין לבנה. הרגליים ורודות. אצל יונה זו אין הבדלים בין הזכרים לנקבות. היונה חיה ביערות, גנים ופארקים שונים במרכז ועד לדרום אירופה וכן באסיה לרבות בישראל, ובצפון אפריקה. היא נמצאת גם בקרבה למגורי האדם. היונה חיה בלהקות אך בעונת הרבייה שומרת אמונים לבן זוג קבוע יחיד. היונים מקננות על העצים ומטילות שתי ביצים. היונה ניזונה בעיקר מזרעים ומפרחים וכן מעלים צעירים. להקות יונים יכולות להוות מטרד לחקלאים הנלחמים בהם. היונים ניצודות על ידי הנץ המצוי, הנץ הגדול ועל ידי חתול הבית. Columba palumbus azorica Columba palumbus casiotis Columba palumbus excelsa Columba palumbus iranica Columba palumbus maderensis - נכחדה Columba palumbus palumbus מדיה וקבצים בנושא יונת ענק בוויקישיתוף יונת ענק, באתר ITIS (באנגלית) יונת ענק, באתר NCBI (באנגלית) יונת ענק, באתר Animal Diversity Web (באנגלית) יונת ענק, באתר GBIF (באנגלית) יונת ענק, באתר הצפרות הישראלי יונת ענק, באתר אנציקלופדיה בריטניקה (באנגלית) יונת ענק באתר הרשימה האדומה של IUCN
עכביש דייג

עכביש דייג (שם מדעי: Dolomedes) הוא סוג של עכביש החי בביצות ושייך למשפחת הענבלניים הקרובים לזאבניים. העכביש נפוץ ברחבי העולם בעיקר באזורים לחים וחמימים, ואינו מוכר בישראל. עכבישים אלה יכולים להגיע ל-80-20 מ"מ והם בעלי גוף שחור עם ראשים מגודלים, עיניים בולטות, גפי פה שחורות חזקות ו-8 רגליים אפורות הפונות קדימה ומכוסות ב"שיער". הבטן נמוכה ומפוספסת בפסים צהובים בקצוות. עכבישים אלו פעילי יום החיים בסביבת ביצות, מאגרי מים ושדות לחים והם שוכנים בקרבת המים. הם ניזונים מחרקים, עכבישנים אחרים כולל ענבלניים אחרים וגם מדגים. עכביש זה יכול להלך על פני המים וכן לצלול כדי לברוח מטורפים, אך יעדיף לחכות על הגדות או על צמחי מים הגדלים עליהן ולחכות לטרף כמו דגיג קטן או חרק מים שיעלה למעלה. אז העכביש קופץ במהירות ותופס את הטרף וממהר ליבשה. הטרף מומת על ידי הארס של העכביש והעכביש יכול למצוץ את לשדו. עכבישים אלה נושאים את ביציהם בפיהם ומעבירים אותם ממקום למקום. מדיה וקבצים בנושא עכביש דייג בוויקישיתוף עכביש דייג, באתר ITIS (באנגלית) עכביש דייג, באתר NCBI (באנגלית) עכביש דייג, באתר Animal Diversity Web (באנגלית) עכביש דייג, באתר האנציקלופדיה של החיים (באנגלית) עכביש דייג, באתר GBIF (באנגלית)
הנדל ליברמן

חנוך הֶנְדֶל ליברמן (במקור פוּטֶרְפַס; י"ג בניסן ה'תר"ס, 29 במרץ 1900 – י"ג באדר ה'תשל"ו, 15 במרץ 1976) היה צייר חסיד חב"ד, אחיו של המשפיע הרב מנחם מנדל פוטרפס. ליברמן הרבה לתעד בציוריו את חיי החסידים בשטעטל. היה מקורב למשפחת אדמו"רי חב"ד ודמות בולטת בשכונת קראון הייטס, בה היה מוכר בכינוי "דוֹד הנדל". נולד בפלשניץ שבבלארוס למנחם מנדל פוטרפס (האב). למד בישיבת תומכי תמימים בלובביץ' ובאוניברסיטה במחלקת אמנות. בעת מלחמת העולם השנייה איבד את אשתו ושתי בנותיו בשריפה שפרצה בביתו. ב-1946 שינה את שמו לליברמן בדרכון מזויף וברח לארצות הברית. ליברמן קיבל הוראות שונות מרבו הרבי מלובביץ' בנוגע לציוריו. תערוכות מציוריו של ליברמן מוצגות במוזיאון המטרופוליטן לאמנות בניו יורק, בגלריית טייט בלונדון ובמספר מוזיאונים בפריז. בעבר הוצגו תערוכותיו גם בבית ציוני אמריקה בתל אביב ועוד. בין ציוריו הידועים ניתן למנות את ציור קידוש לבנה, פטירת רבי יוסף יצחק שניאורסון, הרבי מלובביץ' חובש קולפיק, ושרטוט חצר חב"ד בעיירה לובביץ' עבור ספרו של רפאל נחמן הכהן, "ליובאוויטש וחייליה", זאת על פי בקשת הרבי מלובביץ', ועוד. ציוריו מעטרים בין היתר כריכות ספרים, פריטי יודאיקה ועטיפות תקליטים, בהם קלטות ניח"ח, דוד ורדיגר ועוד. כמו כן הוא שרטט סמלילים, בהם לוגו מחנה הקיץ גן ישראל ועוד. דמותו היא אחת מדמויות הפולקלור של חב"ד, המציגה חסיד זקן וחשוב שאיבד את כל ילדיו בשואה, אחיו של המשפיע מנחם מנדל פוטרפס, המעוטר בזקן ארוך - ולצד זאת צייר מצליח. ליברמן היה ממנחילי סוגת הציור החסידית האותנטית המתעדת את חיי החסידים בשטעטל במזרח אירופה. אחד מגדולי הציירים של חסידות חב"ד היה תלמידו של ליברמן ומי שגדל על ציוריו, זלמן קליינמן. בקראון הייטס ובקהילת חב"ד היה מוכר בכינוי "פיטר הנדל" (דוד הנדל). על שמו נקרא הרכב מוזיקת רוק אמריקאי בשם "דוד הנדל". ביוגרפיה של הנדל ליברמן (באנגלית) ציור ● הרבי חובש 'קולפיק', שטורעם ציור מפת העיירה לובביץ' "מנוחת החסיד", תמונת אקוורל של הנדל ליברמן ישיבת הקיץ 'צעירי ליובאוויטש' מציגים: 'יומון בהיר', חב"ד און ליין מאמר (באנגלית) ריאיון עם הנדל ליברמן (באנגלית) ההשראה של הצייר החסידי, בצלאל שיף, COL.
אלכס קאסרס

אלכס קאסרס (באנגלית: Alex Caceres; נולד ב-20 ביוני 1988) ידוע גם בכינוי ברוס לירוי (באנגלית: Bruce Leroy) הוא לוחם MMA אמריקאי המתחרה בארגון UFC. קסרס נולד ומתגורר במיאמי, פלורידה, בן למהגרים אמריקאים ממוצא קובני ודומיניקני. את הכינוי שלו 'ברוס לירוי' אימץ על שם הדמות הראשית, בסרט הדרקון האחרון (The Last Dragon). בשנת 2008, החל להילחם ב-MMA באופן מקצועני ובשנת 2010 השתתף בעונה ה-12 של תוכנית המציאות הלוחם האולטימטיבי (אנ'), צוּות לקבוצתו של ג'ורג' סיינט פייר (אנ') והעפיל לרבע גמר. בשנת 2011 החל להילחם במסגרת ה-UFC, ובמסגרת הקרבות שלו זכה פעמיים בבונוס 'קרב הערב' ופעמיים בבונוס 'הכנעת הערב' (אנ'). נכון לאוקטובר 2021, מאזן התוצאות של קאסרס עומד על 19 ניצחונות, 12 הפסדים ו-NC (אנ') אחד. קאסרס מנהל אורח חיים טבעוני. לתפיסתו, טבעונות ואמנויות לחימה כרוכות יחדיו משום שהפילוסופיה של אמנויות הלחימה נשענת על ערכים של כבוד והגנה על החיים. אתר האינטרנט הרשמי של אלכס קאסרס (באנגלית) אלכס קאסרס, ברשת החברתית אקס (טוויטר) אלכס קאסרס, ברשת החברתית אינסטגרם אלכס קאסרס, באתר אליפות הלחימה האולטימטיבית (UFC) אלכס קאסרס, באתר שרדוג אלכס קאסרס, באתר טאפולוגי Fight Night Salt Lake City: Alex Caceres - A Journey of Self Development - ערוץ היוטיוב של ה-UFC. UFC Fighter Alex Caceres on Martial Arts, Veganism & Yoga (MMA Hour: Episode 341) Alex Caceres on Vegan Diet, growing food, spirituality & more, mmadigest
אריה שכטר

הרב אריה שכטר (י"ב אייר ה'תרצ"ז, 23 באפריל 1937 – י"ד בכסלו תש"ף 11 בדצמבר 2019) היה רב חרדי ישראלי ופעיל בתנועת התשובה. שמו נקשר בפרשת יוסל'ה שוחמכר. מאז שנות ה-70 הרצה בתחומי היהדות בארגון "ערכים" ובמסגרות אחרות. נולד בהונגריה לתעשיין יעקב שכטר, שהיה גם בעליו של מלון העצמאות בנתניה. בילדותו למד בתלמוד תורה יסודי התורה וסיני בתל אביב, במשך תקופה למד בישיבת ויז'ניץ (בתל אביב) אצל ראש הישיבה, משה יהושע הגר, לימים האדמו"ר מוויז'ניץ. בהמשך למד בישיבת חכמי לובלין. בתקופה זו התקרב לרב אברהם ישעיהו קרליץ. למד בישיבת סלבודקה בבני ברק. בצעירותו עמד בקשר עם הרב אברהם ישעיהו קרליץ, ולאחר פטירתו התקרב בעקבות הרב משה יהושע לנדא לרב מבריסק, רבי יצחק זאב סולובייצ'יק. בשנות ה-50 היה פעיל בהפצת תורה במחנות העולים, בעיירות הפיתוח ובמושבים. בראשית שנות ה-60, בעיצומה של פרשת יוסל'ה שוחמכר נשלח בידי הרב יעקב ישראל קניבסקי לשווייץ כדי להעביר לרות בלוי הנחיה של רבנים להשיב את יוסל'ה להוריו. בלוי לא שעתה להוראה ובאותו ערב נעלמה משווייץ. בעקבות מעורבותו זו היה שכטר, שכונה בספרה של בלוי "שומרי העיר" הרב לייבל פרידמן, יעד למתקפות של קנאי חסידות סאטמר שכטר שהיה אז יהלומן הוזמן ב-1963 להעיד בבית המשפט המחוזי בתל אביב. אחיו מאיר הופיע במקומו והגיש חוות דעת רפואית שלפיה הוא אינו מסוגל למסור עדות. בעקבות פרשה זו היגר לארצות הברית, שם שימש כמנהל רוחני בישיבת חסידי סקווירה וכר"מ בישיבת ויז'ניץ במונסי. בשוך הדי הפרשה כעבור כמה שנים שב לישראל. בשנת תשל"ח היה חלק מיוזמי ארגון ערכים והיה בין המרצים הבולטים בארגון, הרב שכטר תמך רבות בבעלי תשובה וסיפק להם דמות אב, רב ומחנך. במשך עשרות שנים היה הנואם הראשי ב"עצרת קינה" שארגן רפאל סולובייצ'יק מדי ליל תשעה באב בכיכר השבת בירושלים. נפטר בי"ד בכסלו תש"ף, לאחר מחלה קצרה. היה נשוי לאילה שרה הינדא סופר (נפטרה ב-1993). לבני הזוג נולדו שבעה ילדים. אחת מבנותיו נשואה לרב יחיאל קלרמן, ראש ישיבת ארחות תורה ובנו של הרב אורי קלרמן. שניים מגיסיו הם הרב משה שטרנבוך והרב יחזקאל ברטלר הנשואים לאחיותיו. גיס נוסף הוא הרב אליעזר דוד פרידמן, חתן משפחת סופר. בשנים תשע"ז-תשע"ט יצאה סדרה של חמישה ספרים ובהם דרשותיו על המועדים, בעריכת הרב יעקב ישראל פוזן. באלול תש"פ הושלמה סדרה נוספת בת חמישה כרכים על התורה. סדרת הספרים נקראת "אריה שאג" יוסף מאיר האס, נחפשה דרכינו ונחקורה: שיחה עם המשפיע המפורסם הגאון רבי אריה שכטר שליט"א, המוסף התורני של "המבשר", י"ז באלול ה'תשע"ג, עמ' ד-ז, באתר אוצר החכמה מאגר סרטונים ושיעורים של הרב אריה שכטר באתר הידברות VOD שיעורים של הרב אריה שכטר, באתר קול הלשון שיעורי וידאו של הרב אריה שכטר, באתר בינינו זיהויו בתמונה מאומת כאן הרב חיים יצחק פרוש, קוים לדמותו של הרב אברהם גנחובסקי, ישורון, כט, תשעג, עמ' צא הערה 5. שם מסופר שהוצמד ביד הרב מרדכי שולמן כחונך לתלמידים הצעירים יותר: אברהם גנחובסקי ומשה יהודה שלזינגר. בן גוריון דן עם שפירא על מתן תנינה למסתירי יוסל'ה, קול העם, 12 ביולי 1962 ראו למשל סקירה היסטורית של הפרשה מנקודת מבט 'קנאית' אצל: אליהו קאופמן, צדיק כתמר יפרח, אייר תשס"ה, פרק שנים עשר "איפה יוסל'ה?", עמ' 324–330. בית המשפט הטיל שליחות תיווך בפרשת הילד יוסל'ה, הצופה, 12 ביולי 1963.
ניקי טיילור

ניקי טיילור (באנגלית: Nicole Renee "Niki" Taylor; נולדה ב-5 במרץ 1975) היא דוגמנית ומנחת טלוויזיה אמריקאית. טיילור נולדה בפלורודיה כאמצעית מבין שלוש בנות (אחות צעירה לג'ואל (לימים ג'ואל בולין) (ילידת 1970/1971, וגדולה לקריסטן "קריסי" (1978-1995)). בגיל שלוש עשרה זכתה בתחרות "הפנים הרעננות" שערכה סוכנות דוגמנות בניו יורק והפרס היה חוזה בשווי 500,000 ובכך נכנסה לספר השיאים של גינס כ"דוגמנית הצעירה ביותר שזכתה בחוזה גדול עם חברת קוסמטיקה". טיילור הופיעה בתחילת הקריירה שלה במגזין "סוונטין" ולאחר מכן במגזין ווג ובכך הפכה לצעירה ביותר שהופיעה על שער המגזין, לאחר ברוק שילדס. ב-1991 נכנסה לרשימה של מגזין פיפל של "50 האנשים היפים ביותר" ושנה לאחר מכן החלה לשמש כדוגמנית הבית וכדוברת של חברת "קאוור גירל", ובכך הפכה לראשונה מתחת לגיל שמונה עשרה להחזיק בתפקיד זה. בנוסף היא גם לקחה חלק בקמפיינים של לוריאל וגאפ. ב-1996 היא הופיעה בשער של שישה מגזיני אופנה שונים ובשנים 1997 ו-1998 הופיעה בגיליון בגדי הים של ספורטס אילוסטרייטד, וב-1998 הופיעה גם על לוח השנה של ספורטס אילוסטרייטד. ב-29 באפריל 2001, עברה תאונת דרכים כשנסעה עם בן זוגה דאז, והוא ניסה לענות לטלפון הנייד שלו, איבד שליטה על הרכב והתנגש בעמוד. טיילור נפצעה קשה ואף הייתה בתרדמת למשך כמה שבועות, כשהתאוששה לבסוף. ב-2008 הנחתה את העונה הראשונה של התוכנית "סופרמודל" (Make Me a Supermodel), ב-2010 הייתה שופטת בתחרות היופי הבינלאומית מיס תבל, וב-2011 השתתפה בגרסת המפורסמים של התוכנית "המתמחה". אתר האינטרנט הרשמי של ניקי טיילור ניקי טיילור, ברשת החברתית פייסבוק ניקי טיילור, ברשת החברתית אקס (טוויטר) ניקי טיילור, ברשת החברתית אינסטגרם ניקי טיילור, במסד הנתונים הקולנועיים IMDb (באנגלית) ניקי טיילור, באתר אנציקלופדיה בריטניקה (באנגלית)
עיט נחשים פיליפיני

עיט נחשים פיליפיני (שם מדעי: Spilornis holospilus) הוא מין של עוף דורס ממשפחת הנציים השייך לסוג עיט נחשים אסייתי והוא קרובו הרחוק של החיוויאי. הוא מצוי רק בפיליפינים. אורכו של עיט הנחשים 47–53 ס"מ, מוטת כנפיו 105–120 ס"מ ומשקלו 600–670 גרם בזכרים ו־690–1,600 גרם בנקבות. העיט חום עם כנפיים כהות, זנבו ארוך וראשו מצויץ בעל פנים ערומות צהובות ומקור מעוקל גדול. עיניו צהובות והטפריו חדים. החזה ורוד והראש אפור. במראהו הוא מזכיר את המין עיט נחשים מצויץ (Spilornis cheela) המצוי באותו אזור. העיט מעופף מעל יערות גשם, ביצות פתוחות והרים מיוערים ברחבי הפיליפינים. הוא צייד יומי המחפש בעיקר נחשים ולטאות וכן דו־חיים. הוא יאכל גם מכרסמים ועופות אם ייתקל בהם, אך הוא מעופף איטי יחסית. Spilornis holospilus holospilus Spilornis holospilus panayensis מדיה וקבצים בנושא עיט נחשים פיליפיני בוויקישיתוף עיט נחשים פיליפיני, באתר ITIS (באנגלית) עיט נחשים פיליפיני, באתר NCBI (באנגלית) עיט נחשים פיליפיני, באתר האנציקלופדיה של החיים (באנגלית) עיט נחשים פיליפיני, באתר GBIF (באנגלית) עיט נחשים פיליפיני באתר הרשימה האדומה של IUCN
אוח פיליפיני

אוח פיליפיני (שם מדעי: Bubo philippensis) הוא מין של דורס לילה ממשפחת הינשופיים מהסוג אוח המצוי רק בפיליפינים. אורך האוח 40-50 ס"מ והוא בעל נוצות זהובות-חומות עם ראש גדול בעל עיניים צהובות ומקור גדול ולבן. האוזניים שלו אינן בולטות והן קטנות ומאונכות לצד הראש. הטפרים גדולים והכנפיים מנומרות בחום-לבן. אוח זה הוא הגדול שבדורסי הלילה של הפיליפינים, אך הוא גם הקטן במיני סוגו. הוא מצוי ביערות, שדות וגדות נהרות ומחפש טרף לאורך הגדה. הוא ניזון מיונקים קטנים, מעופות ומזוחלים, דו-חיים ודגים. האוחים מקננים על עצים בזוגות ומגדלים צאצא יחיד. האוח מצוי בסכנת הכחדה בטבע. Bubo philippensis philippensis Bubo philippensis mindanensis מדיה וקבצים בנושא אוח פיליפיני בוויקישיתוף אוח פיליפיני, באתר ITIS (באנגלית) אוח פיליפיני, באתר NCBI (באנגלית) אוח פיליפיני, באתר Animal Diversity Web (באנגלית) אוח פיליפיני, בבסיס הנתונים ARKive (באנגלית) אוח פיליפיני, באתר האנציקלופדיה של החיים (באנגלית) אוח פיליפיני, באתר GBIF (באנגלית) אוח פיליפיני באתר הרשימה האדומה של IUCN
נדיה טילר

נדיה טילר (16 במרץ 1929 – 21 בפברואר 2023) הייתה שחקנית אוסטרית. טילר נולדה בווינה, ב-1949 נבחרה למיס אוסטריה, ב-1952 החלה לראשונה להופיע בקולנוע, ב-1955 שיחקה בסרט "Ich suche Dich" המבוסס על מחזה מאת ארצ'יבלד ג'וזף קרונין ובאותה שנה שיחקה בסרט ביוגרפי על חייו של מוצארט. ב-1959 שיחקה בסרט המבוסס על הספר בית בודנברוק, בשנות החמישים והשישים הייתה מהשחקניות הבולטות ביותר בקולנוע האוסטרי, ב-1968 שיחקה בדרמה ההיסטורית "אמה המילטון" העוסקת ברומן שניהלו הוריישו נלסון והשחקנית אמה המילטון. ב-2005 שיחקה בסרט "רגליים יחפות" שביים טיל שווייגר, במהלך הקריירה שלה היא גם זכתה במספר פרסים. נפטרה בהמבורג שבגרמניה ב-21 בפברואר 2023. בית בודנברוק אמה המילטון מרגל לגרמניה רגליים יחפות מדיה וקבצים בנושא נדיה טילר בוויקישיתוף נדיה טילר, במסד הנתונים הקולנועיים IMDb (באנגלית) נדיה טילר, באתר AllMovie (באנגלית) נדיה טילר, באתר Rotten Tomatoes (באנגלית) נדיה טילר, במסד הנתונים הקולנועיים KinoPoisk (ברוסית) נדיה טילר, באתר MusicBrainz (באנגלית) נדיה טילר, באתר Discogs (באנגלית) עירום דרמטי
דאף 46

דאף 46 (בהולנדית: DAF 46), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה : "מפעל המכוניות של דורן" – Doorne’s Automobiel Fabrieken), בין השנים 1974–1976. יוצרו 32,353 יחידות. דגם ה-"דאף 46" יוצר בגרסת הילוכים אוטומטים בלבד מסוג "Variomatic". ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. דאף 46 דאף 46 דאף 46 דאף 46 - מבט לתא הנהג ולוח מחוונים דף 46 דף 46 דף 46 דאף (יצרן רכב) דאף 2600 דאף 30 דאף 44 דאף 55 דאף 66 דאף 600 דאף פוני דאף A10 דאף קאלמר דאף YA-66 דאף 2600 דאף 2800/3300/3600 מדיה וקבצים בנושא דאף 46 בוויקישיתוף דאף 46 (2:13 דקות), יו-טיוב דאף 46 Classic DAF, classic-daf.nl.
מוראטי 500 קופה

מוראטי 500 קופה (באיטלקית: Moretti 500 Coupé) היא מכונית קופה קטנה, 2 דלתות, אשר יוצרה על ידי חברת "מוראטי" האיטלקית בין השנים 1961–1969. יוצרו 25,000 יחידות. דגם ה-"מוראטי 500 קופה" התבסס על דגם פיאט 500, שיוצר על ידי חברת פיאט. דגם ה-"מוראטי 500 קופה" הוצג לראשונה בסלון המכוניות של טורינו בשנת 1960. בשנת 1969 מחירו של דגם ה-"מוראטי 500 קופה" עמד על 745,000 לירטות איטלקיות. מחירו של דגם ה-"595 SS Coupé" עמד על 895,000 לירטות איטלקיות. Moretti 500 Coupé Moretti 500 / 595 SS Coupé Serie-2 (יוצר בין השנים 1964-1969) חברת "מוראטי" (באיטלקית" "Moretti S.p.A") הייתה חברה איטלקית קטנה לייצור מכוניות, ואופנועים, אשר נוסדה על ידי "Giovanni Moretti". החברה התמקדה בייצור מכוניות בתצורות, 2 דלתות : קופה וספורט. חברת "מוראטי" פעלה בין השנים 1926–1989 בעיר טורינו איטליה. דגמי החברה התבססו על דגמי חברת פיאט, אלפא רומיאו ו-מזראטי. בשנת 1964 ייצרה חברת "מוראטי" 1,500 מכוניות. שטח המפעל בטורינו השתרע על כ- 9,000 מ"ר, לחברה היו 145 עובדים (120 פועלי ייצור ו- 25 אנשי מנהלה). פיאט 500 פיאט 128 מוראטי רודסטר פיאט 500 מוראטי-ספורט-קופה(הקישור אינו פעיל) Tiny Racer – 1968 Fiat 500) Moretti Sport Coupe) מדיה וקבצים בנושא מוראטי 500 קופה בוויקישיתוף מוראטי 500 קופה - תמונות (moretti-cars.net: 500) מוראטי 500 קופה1960 Fiat 500 Coupe (Moretti) - Studios - Carstyling.ru מוראטי 500 קופהMoretti 500 Coupé
קרנס (פירושונים)

האם התכוונתם ל... קרנס – כפר בשווייץ ג'ואנה קרנס – שחקנית אמריקאית גנאדי קרנס – מראשי עיריית חרקוב פטריק קרנס – חוקר בתחום המיניות קים קארנס – זמרת אמריקאית קורנס קרן